เจ้าชายออเกอ เคานต์แห่งโรเซินบอร์ก

เจ้าชายออเกอ เคานต์แห่งโรเซินบอร์ก (His Highness Prince Aage, Count of Rosenborg) (เดิม:เจ้าชายออเกอแห่งเดนมาร์ก) ประสูติเมื่อวันที่ 10 มิถุนายน 2430 ทรงเป็นพระโอรสพระองค์ใหญ่ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก พระญาติชั้นแรกใน จักรพรรดินิโคลัสที่ 2 แห่งรัสเซีย และ สมเด็จพระเจ้าจอร์จที่ 5 แห่งสหราชอาณาจักร และยังเป็นพระมาตุลา (ลุงฝ่ายแม่) ใน สมเด็จพระราชินีอานาแห่งโรมาเนีย ชีวิตในวัยหนุ่มของพระองค์นั้น ทรงเป็นเจ้าชายมากรัก ทรงเคยคบหากับ มารี โบนาปาร์ต พระชายาใน เจ้าชายจอร์จแห่งกรีซและเดนมาร์ก พระญาติร่วมพระราชวงศ์ และพระสหายของพระบิดา แต่ดูเหมือนว่าเจ้าชายจอร์จจะคัดค้านแต่มิได้ทรงรู้สึกใส่พระทัยกับเรื่องนี้ ในปี 2452 พระองค์ทรงเข้าร่วมกองทัพเดนมาร์ก และในปี พ.ศ. 2456 ก็ได้ขึ้นยศร้อยโท ในช่วงสงครามโลกครั้งที่ 1 ทรงทำหน้าที่เป็นผู้สังเกตการณ์ในอิตาลี เป็นเวลาหนึ่งปี และเมื่อเสด็จกลับประเทศเดนมาร์ก จึงได้รับการแต่งตั้งดป็นกัปตันเรือ
พระองค์ทรงเสกสมรสกับมาทิลดา คัลวี เด คอนติ ดิ แบร์โกโล (17 กันยายน พ.ศ. 2428 - 16 ตุลาคม พ.ศ. 2492) ธิดาของคาร์โล จอร์โจ ลอเรนโซ คาลวี เคานต์ดิแบร์โกโลที่ 5 กับ บารอเนส อันนา กุยโดโบโน คัลวัลชินี โรเอโร ซาน เซเวริโน ทรงเสกสมรสที่เมืองตูริน เมื่อวันที่ 1 กุมภาพันธ์ พ.ศ. 2457 สองวันต่อมา ทรงสละตำแหน่งในการสืบราชบัลลังก์เดนมาร์ก และสละพระอิสริยยศ "เจ้าชายแห่งเดนมาร์ก" และด้วยพระราชอำนาจของกษัตริย์เดนมาร์ก พระองค์ทรงรับการเฉลิมพระยศ เจ้าชายออเกอ เคานต์แห่งโรเซินบอร์ก ในวันที่ 5 กุมภาพันธ์ พ.ศ. 2457 ทรงมีโอรส 1 ท่าน คือ
เคานต์วัลเดมาร์ อเล็กซานเดอร์ เกออร์ก ลุยจิ มาเรีย เคานต์แห่งโรเซนบอร์ก (3 มกราคม พ.ศ. 2458 - 1 เมษายน พ.ศ. 2538)
พระองค์เองทรงอยู่ในพระราชวงศ์ที่ได้รับการเสนอพระนามรับตำแหน่งพระมหากษัตริย์ฟินแลนด์ ในปี 2461 พระองค์ตรัสกับ กุสตาฟ อิดมัน เอกอัครราชทูตฟินแลนด์ประจำเดนมาร์ก ว่า เมื่อเสด็จเยือนโคเปนเฮเกน ในเดือนกันยายน พ.ศ. 2461 นายพลชาวฟินแลนด์ คาร์ล กุสตาฟ เอมิล มันเนอร์ไฮม์ ได้สอบถามเกี่ยวกับความเต็มใจที่จะรับตำแหน่งนี้ ว่า ทรงยอบรับ
ในปี 2465 ทรงได้รับพระบรมราชานุญาตจากพระมหากษัตริย์แห่งเดนมาร์ก โดยอ้างตามที่กฎหมายเดนมาร์กกำหนด ให้พ้นจากกองทัพเดนมาร์กเพื่อทรงเข้าร่วมกับกองทัพฝรั่งเศส หลังจากการเจรจาระหว่างรัฐบาลเดนมาร์ก และ ฝรั่งเศส ทรงเข้าสู่กองทหารโดยมียศกัปตัน ทรงถูกเชิญองค์ไปยังโมร็อกโก ทรงเป็นทหารของฝรั่งเศสใน สงครามริฟ ภายในหนึ่งปีของการเข้าร่วมกองทัพฝรั่งเศส ทรงได้รับ เครื่องอิสริยาภรณ์เลฌียงดอเนอร์ หลังจากถูกยิงที่พระเพลาซ้าย (ขาซ้าย) ในช่วง 17 ปีของพระองค์ในกองพันทหารฝรั่งเศส ทรงได้รับยศพันโท
พระองค์สิ้นพระชนม์ด้วยโรคเยื่อหุ้มพระปัปผาสะ (ปอด)อักเสบ ในทาซา ประเทศโมร็อกโก เมื่อวันที่ 9 กุมภาพันธ์ พ.ศ. 2483 และทรงถูกฝังพระศพไว้ที่กองบัญชาการกองทหารประเทศฝรั่งเศสที่ ซิดิ เบล อับเบส ประเทศแอลจีเรีย
Det Gule Palae Copenhagen.jpg|พระราชวังสีเหลือง สถานที่ประทับในวัยเยาว์ของพระองค์
Prince Aage.png|เจ้าชายออเกอ ฉลองพระองค์ในชุดทหารต่างด้าวของฝรั่งเศส (กองทหารต่างด้าวฝรั่งเศส)
== อ้างอิง ==
McNaughton, C. Arnold (1973). The Book of Kings: A Royal Genealogy. 1. London, U.K.: Garnstone Press. p. 187.
Montgomery-Massingberd, Hugh (1977). Burke's Royal Families of the World. 1. London, U.K.: Burke's Peerage Ltd. p. 70.
Bertin, Celia (1982). "A False Happiness". Marie Bonaparte: A Life. New York: Harcourt Brace Jovanovich. pp. 96–97, 101. ISBN 0-15-157252-6.
"Lex Regia (Konge-Lov of 1665)". Hoelseth's Royal Corner. Dag Trygsland Hoelseth. 2006-03-20. Archived from the original on 2007-08-06. Retrieved 2008-12-30.
Almanach de Gotha (Gotha: Justus Perthes, 1944), pages 43, 529
Huberty, Michel; Giraud, Alain; Magdelaine, F. and B. (1994). ’’L'Allemagne Dynastique, Tome VII – Oldenbourg’’. France: Laballery. pp. 288, 306, 329, 344. ISBN 2-901138-07-1.
Huldén, Anders (1988). Kuningasseikkailu Suomessa 1918 [The King adventure in Finland 1918] (in Finnish). Helsinki: Kirjayhtymä. p. 57.
Bille-Hansen, A. C.; Holck, Harald, eds. (1933) [1st pub.:1801]. Statshaandbog for Kongeriget Danmark for Aaret 1933 [State Manual of the Kingdom of Denmark for the Year 1933] (PDF). Kongelig Dansk Hof- og Statskalender (in Danish). Copenhagen: J.H. Schultz A.-S. Universitetsbogtrykkeri. pp. 15, 17. Retrieved 2 January 2020 – via da:DIS Danmark.
Sveriges statskalender (in Swedish), 2, 1940, p. 7, retrieved 2018-01-06 – via runeberg.org
เจ้าชายเดนมาร์ก
ราชวงศ์กลึคส์บวร์ค
บุคคลจากโคเปนเฮเกน
เคานต์โรเซินบอร์ก
ทหารชาวฝรั่งเศส
ทหารชาวฝรั่งเศสในสงครามโลกครั้งที่หนึ่ง
กองทัพเรือฝรั่งเศส
ทหารเรือชาวฝรั่งเศส